1 Fa ny Fanahy milaza marina fa amin'ny andro aoriana dia hihemotra amin'ny finoana ny sasany, manaiky fanahy mamitaka sy fampianaran'ny demonia,

2 amin'ny fihatsarambelatsihin'ny mpilaza lainga, ka voapetaky ny vy mahamay ny fieritreretany,

3 izay mandrara tsy hanam-bady, ary mampifady hanina, izay nataon'Andriamanitra ho an'izay mino sady mahalala ny marina, mba horaisiny amin'ny fisaorana.

4 Fa ny zavatra rehetra nataon'Andriamanitra dia tsara avokoa, ka tsy misy tokony holavina, raha raisina amin'ny fisaorana,

5 satria hamasinin'ny tenin'Andriamanitra sy ny fivavahana izany.

6 Raha manoro hevitra ny rehelahy ny amin'izany zavatra izany hianao, dia ho mpanompo tsara an'i Kristy Jesosy, tezaina amin'ny tenin'ny finoana sy ny fampianarana tsara izay efa narahinao.

7 Fa ny anganongano ratsy fanaom-bavy antitra dia lavo, ka mampiasą ny teneneo ho amin'ny toe-panahy araka an'Andriamanitra.

8 Fa mahasoa kely ihany ny fampiasana ny tena; fa ny toe-panahy araka an'Andriamanitra no mahasoa amin'ny zavatra rehetra ka manana ny teny fikasana ny amin'ny fiainana ankehitriny sy ny ho avy koa.

9 Mahatoky izao teny izao ka tokony hekena amin'ny fankasitrahana rehetra.

10 Fa izany no ikelezanay aina sy iezahanay, satria izahay manantena an'Andriamanitra velona, Izay Mpamonjy ny olona rehetra, indrindra fa izay mino.

11 Izany zavatra izany no andidio sy ampianaro.

12 Aoka tsy hisy olona hanao tsinontsinona anao noho ny hatanoranao; fa aoka ho tonga fianarana ho an'ny mino hianao amin'ny fiteny, amin'ny fitondrantena, amin'ny fitiavana, amin'ny finoana, amin'ny fahadiovana.

13 Mandra-pihaviko tandremo ny famakian-teny, ny fananarana, ny fampianarana.

14 Aza tsy mitandrina ny fanomezam-pahasoavana izao ao anatinao, izay nomena anao tamin'ny faminaniana sy ny fametrahan-tanan'ny loholona [presbytera].

15 Mazotoa hihevitra izany zavatra izany, mba hiseho amin'ny olona rehetra ny fandrosoanao.

16 Tandremo ny tenanao sy ny fampianaranao, ka mahareta amin'izany; fa raha manao izany hianao, dia hamonjy ny tenanao sy izay mihaino anao.
