1 Ary Ahasoerosy mpanjaka nampandoa hetra ny tany sy ny nosin-dranomasina.

2 Ary izay rehetra nataony araka ny fahefany sy ny heriny mbamin’ny filazana ny fahalehibiazan’i Mordekay, araka izay nanadratan’ny mpanjaka azy, tsy efa voasoratra ao amin’ny bokin’ny tantaran’ny mpanjakan’i Media sy Persia va izany ?

3 Fa Mordekay Jiosy no nanarakaraka an’i Ahasoerosy mpanjaka sady nalaza tamin’ny Jiosy ka nankasitrahan’ny rahalahiny maro, satria nitady hahasoa ny fireneny izy sady nilaza fiadanana tamin’ny olona rehetra iray firazanana aminy.
