1 ARY Jehovah niteny tamin'i Mosesy ka nanao hoe: 

2 Mitenena amin'ny fiangonana, dia ny Zanak'Isiraely rehetra, hoe: Aoka ho masina hianareo, satria masina Aho, Jehovah Andriamanitrareo. 

3 Samia matahotra ny reninareo sy ny rainareo, ary tandremo ny Sabatako: Izaho no Jehovah Andriamanitrareo. 

4 Aza mivily hanaraka ny andriamani-tsi-izy, ary aza manao andriamanitra an-idina ho anareo: Izaho no Jehovah Andriamanitrareo. 

5 Ary raha mamono zavatra hatao fanati-pihavanana ho an'i Jehovah hianareo, dia ataovy amin'izay hankasitrahana anareo izany. 

6 Amin'izay andro amonoanareo zavatra hatao fanatitra sy amin'ny ampitson'my no hihinananareo azy; fa raha mbola misy sisa tratry ny andro fahatelo, dia hodorana amin'ny afo izany. 

7 Ary raha hanina amin'ny andro fahatelo izany, dia ho fahavetavetana ka tsy hankasitrahana; 19:8 fa izay mihinana izany dia ho meloka, satria nanamavo ny zavamasin'i Jehovah izy, ka dia hofongorana tsy ho amin'ny fireneny izany olona izany. 

9 Ary raha mijinja ny vokatry ny tanimbarinareo hianareo, dia aza jinjana avokoa ny eny an-tsisiny; ary aza tsimponina izay latsaka avy amin'ny vokatrao. 

10 Ary aza otazana avokoa ny eo amin'ny sahanao, ary aza tsimponina izay latsaka eo amin'ny sahanao; fa avelao ho an'ny malahelo sy ny vahiny izany: Izaho no Jehovah Andriamanitrareo. 

11 Aza mangalatra, aza mamitaka, aza mifandainga. 

12 Aza mianian-tsy to amin'ny anarako, na manamavo ny anaran'Andriamanitrao: Izaho no Jehovah. 

13 Aza manao an-keriny amin'ny zavatry ny namanao na mampahory azy; ny karaman'izay nokaramainao aoka tsy hitoetra ao aminao miloaka alina. 

14 Aza miteny ratsy ny marenina na manisy zavatra mahatafintohina eo anoloan'ny jamba; fa matahora an'Andriamanitrao: Izaho no Jehovah. 

15 Aza manao izay tsy marina amin'ny fitsarana; aza miandany foana amin'ny malahelo, na menamaso ny lehibe; fahamarinana no hitsaranao ny namanao. 

16 Aza mandehandeha manaratsy eo amin'ny firenenao; aza mitsangana handatsaka ny ran'ny namanao: Izaho no Jehovah. 

17 Aza mankahala ny rahalahinao amin'ny fonao; mananara dia mananara ny namanao, mba tsy hahazoanao heloka noho ny aminy. 

18 Aza mamaly ratsy na manao lolompo amin'izay iray firenena aminao: fa tiava ny namanao tahaka ny tenanao: Izaho no Jehovah. 

19 Tandremo ny didiko: Aza avela hilomy amin'ny hafa karazana noho izy ny biby fiompinao; aza fafazanao voan-javatra roa karazana mifangaroharo ny taninao; ary aza mitafy lamba natao amin'ny zavatra roa samy hafa karazana mifamahofaho. 

20 Ary raha misy mandry amm'ny andevovavy izay voafofon'olona ho vadiny, ka tsy voavotra na voavotsotra ho olompotsy ravehivavy, dia hofaizana izy roroa, fa tsy hatao maty, satria tsy olompotsy ravehivavy. 

21 Ary ho entin-dralehilahy ny fanati-panonerany ho an'i Jehovah ho eo anoloan'ny varavaran'my trano-lay fihaonana, dia ondrilahy kay hatao fanati-panonerana; 

22 ary ny mpisorona hanao fanavotana ho azy amin'ilay ondrilahy hatao fanati-panonerana, eo anatrehan'i Jehovah, noho ny fahotana izay nataony; dia havela izany fahotany izany. 

23 Ary raha tonga any amin'ny tany hianareo ka mamboly hazo fihinam-boa, dia hataonareo ho toy ny tsy voafora ny voany; telo taona no hataonareo ho toy ny tsy voafora izy ka tsy hohanina; 

24 ary amin'ny taona fahefatra dia ho masina ny voany rehetra ka hatao fanatitra hiderana an'i Jehovah; 

25 fa amin'ny taona fahadimy vao hihinana ny voany hianareo, mba hitomboan'ny fahavokarany ho anareo: Izaho no Jehovah Andriamanitrareo. 19:26 Aza homana zavatra misy ra; aza manao sikidy na manandro. 

27 Aza manety ny sisimbolon-dohanareo, ary aza manaratra ny vaokanao. 

28 Ary aza mitetika ny tenanareo noho ny maty, na manao tombo-kavatsa amin'ny tenanareo: Izaho no Jehovah.

29 Aza mampijangajanga ny zanakao-vavy hampahaloto azy, fandrao hijangajanga ny tany ka ho feno fahavetavetana. 

30 Tandremo ny Sabatako, ary hajao ny fitoerako masina: Izaho no Jehovah. 

31 Aza mivily hanaraka izay manao azy ho tsindrian-javatra, ma mitady saina amin'ny mpanao hatsarana, hahaloto anareo aminy: Izaho no Jehovah Andriamanitrareo. 

32 Mitsangāna raha eo anatrehan'my fotsy volo hianao, ka manajā ny tavan'ny antipanahy, ary matahora an'Andriamanitrao: Izaho no Jehovah. 

33 Ary raha misy mivahiny aminao eo amin'ny taninareo, aza manao sarotra aminy. 

34 Ny vahiny eo aminareo dia hataonareo tahaka my tompon-tany aminareo ihany ka ho tianao tahaka ny tenanano; fa efa mba vahiny tany amin'my tany Egypta hianareo: Izaho no Jehovah Andniamanitrareo. 

35 Aza manao izay tsy marina amin'ny fitsarana, na amin'ny fandrefesana, na amin'ny fandanjana, ma amin'ny famarana. 

36 Mizana marina, vato marina, efaha marina, hina marina, no hotananareo: Izaho no Jehovah Andriamanitrareo, Izay nitondra anareo nivoaka avy tany amin'ny tany Egypta. 

37 Ary tandremo ny didiko rehetra sy ny fitsipiko rehetra, ka araho izany: Izaho no Jehovah.
