1 ARY tamin'izany andro izany Joda dia nidina niala teo amin'ny rahalahiny ka lasa nanatona ny lehilahy Adolamita anankiray. Hira no anarany.

2 Ary teo no nahitan'i Joda ny zanakavavin'i Soa, lehilahy Kana­nita anankiray; dia naka azy izy ka nanambady azy.

3 Dia nanan-anaka ravehivavy ka niteraka zazalahy; ary ny anarany nataony hae Era.

4 Dia nanan-anaka indray izy ka niteraka zazalahy; ary ny anarany nataony hoe Onana.

5 Dia nanan-anaka indray koa izy ka niteraka zazalahy; ary ny anarany natao­ny hoe Sela; ary Joda nitoetra tany Keziba tamin'ny niterahan'ny vadiny an'i Sela.

6 Ary Joda naka vady ho an'i Era lahima­toany, Tamara no anarany.

7 Fa ratsy fanahy teo imason'1 Jehovah Era, lahimatoan'i Joda; dia novonoin'i Jehovah izy.

8 Ary hoy Joda tamin'i Onana: Vadio ny vadin'ny rahalahinao, ka ento loloha izy, dia velomy maso ny rahalahinao.

9 Ary fantatr'i Onana fa tsy ho azy tsinona ny zaza; koa raha nandry tamin'ny vadin'ny rahalahiny izy, dia nandraraka tamin'ny tany mba tsy hiterahany zanaka ho an'ny rahalahiny.

10 Ary ratsy teo imason'i Jehovah izay nataony; ka dia novonoiny koa izy.

11 Ary hoy Joda tamin'i Tamara vinantoni-vavy: Tomoera ho mpito­ndratena ao an-tranon-drainao mandra-pahalehiben'i Sela zanako-lahy (fa hoy izy: Fandrao maty koa tahaka ny rahalahiny izy); dia nandeha Tamara ka nitoetra tao an-tranon-drainy.

12 Ary rehefa ela, dia maty ny vadin'i Joda, dia ilay zanakavavin'i Soa; ary rehefa nionona ny alahelon'i Joda, dia niakatra tany amin'ny mpanety ondriny tany Timna izy sy Hira Adolamita sakaizany.

13 Dia nisy nanambara tamin'i Tamara hoe Indro, ny rafozanao miakatra ho any Timna hanety ny ondriny.

14 Ary nanaisotra ny akanjony fanaon'ny mpitondratena izy, dia nisarona fisalobonana ka nisalobona, dia nipetraka teo am-bavahadin'i Enaima, izay eo amin'ny ląlana mankany Timna; satria efa hitan'i Tamara fa efa lehibe Sela, nefa tsy mbola nomen'i Joda ho vadin'i Sela izy.

15 Ary hitan'i Joda izy ka nataony fa vehivavy janga, satria efa nanarona ny tavany izy.

16 Dia nivily nanatona azy teo amoron-dąlana Joda ka nanao hoe: Aoka mba handry aminao aho (fa tsy fantany ho vinantony izy); dia hoy kosa ravehivavy: Inona ary no homenao ahy, raha handry amiko hianao?

17 Dia hoy izy: Hampanatitra zanak'osy avy amin'ny ondry aman-osy aho. Fa hoy kosa ravehivavy: Hanome fampitanana va hianao mandra-pampanatitrao azy?

18 Ary hoy izy: Inona no fampitanana homeko anao? Ary hoy rave­hivavy: Ny fanombohan-kasenao sy ny kofehinao ary iny tehinao eny an-tąnanao iny. Ary nomeny azy ireny, dia nandry taminy izy, ka nanan-anaka taminy ravehivavy.

19 Ary niainga ravehivavy ka lasa nandeha, dia nana­la ny fisalobonana izay notafiny ka niakanjo ny akanjony fanaon'ny mpitondratena indray.

20 Dia nampitondrain'i Joda ilay Adolami­ta sakaizany ny zanak'osy, hangalany ilay fampitanana amin-dravehivavy; kanjo tsy hitany izy.

21 Dia nanontany ny olona teo amin'ny fonenan-dravehivavy izy ka nanao hoe: Aiza moa ilay vehivavy janga izay tamoron-dąlana teo Enaima ? Fa hoy ny olona: Tsy nisy vehivavy janga teo.

22 Dia niverina tany amin'i Joda izy ka nanao hoe: Tsy nahita azy aho; ary nolazain'ny olona tompon-tany fa tsy nisy vehivavy janga teo.

23 Dia hoy Joda: Aoka ho lasany ho azy, fandrao ho afa-baraka isika; indro, efa nampa­nateriko ity zanak'osy ity, nefa hianao tsy nahita an-dravehivavy.

24 Ary rehefa afaka tokony ho telo volana, dia nisy nanambara tamin'i Joda hoe: Efa nijangajanga Tamara vinantovavinao; ka indro, efa manananaka tamin'ny fijangaja­ngana izy. Dia hoy Joda: Avoahy izy hodorana.

25 Ary rehefa navoaka izy, dia naniraka tany amin'ny rafozany ka nanao hoe: Ny lehilahy izay tompon'ireto no nananako anaka; ary hoy koa izy: Masģna hianao, fantaro izay tompon'ireto fanombohan-kase sy kofehy ary tehina ireto.

26 Dia nahafantatra ireo Joda ka nanao hoe: Marina noho izaho izy, satria tsy nomeko ho vadin'i Sela zanako. Dia tsy nandry taminy intsony izy.

27 Ary tamin'ny andro niterahany, indro, nisy zaza kambana tao an-kibony.

28 Ary ra­ha niteraka izy, dia niseho ny tąnan'ny ana­nkiray, ary naka kofehy mena ny mpampivelona, ka nafehiny tamin'ny tąnany, sady hoy izy: Ity no niseho voalohany.

29 Ary rehefa nahemony ny tąnany, dia, indro, teraka ny rahalahiny; ary hoy ny mpampivelona: Ahoana no nibosesehanao? dia nataony hoe Fareza no anarany.

30 Ary rehefa afaka izany, dia teraka koa ny rahalahiny, izay nisy ilay kofehy mena tamin'ny tąnany; dia natao­ny hoe Zera no anarany.
